Oznámenie Komisie Európskemu parlamentu a Rade - Technická úprava finančného výhľadu na rok 2006 v súlade so zmenami v HND a v cenách (Bod 15 medziinštitucionálnej dohody zo 6. mája 1999 o rozpočtovej disciplíne a zlepšení rozpočtového postupu) /* KOM/2004/0837 v konečnom znení */





Brusel, 28.12.2004 KOM(2004) 837 v konečnom znení OZNÁMENIE KOMISIE EURÓPSKEMU PARLAMENTU A RADE Technická úprava finančného výhľadu na rok 2006v súlade so zmenami v HND a v cenách(Bod 15 medziinštitucionálnej dohody zo 6. mája 1999 o rozpočtovej disciplíne a zlepšení rozpočtového postupu) OZNÁMENIE KOMISIE EURÓPSKEMU PARLAMENTU A RADE Technická úprava finančného výhľadu na rok 2006 v súlade so zmenami v HND a v cenách (Bod 15 medziinštitucionálnej dohody zo 6. mája 1999 o rozpočtovej disciplíne a zlepšení rozpočtového postupu) 1. ÚVOD Medziinštitucionálna dohoda (MIA) zo 6. mája 1999 o rozpočtovej disciplíne a zlepšení rozpočtového postupu[1], upravená v súvislosti s rozšírením a revidovaná v roku 2003[2], obsahuje tabuľku finančného výhľadu pre EÚ-25 (Tabuľka 1a). V bode 15 medziinštitucionálnej dohody sa uvádza, že Komisa každý rok vykoná, pred rozpočtovým postupom na rok n+1, technickú úpravu finančného výhľadu v súlade so zmenami v hrubom národnom dôchodku EÚ (HND) a cenách. Účelom tohto oznámenia je predložiť rozpočtovému orgánu výsledok technickej úpravy (EÚ-25) na rok 2006. 2. PODMIENKY ÚPRAVY TABUľKY FINANčNÉHO VÝHľADU (TABUľKA 1-3) Tabuľka 1 uvádza finančný výhľad pre EÚ-25 upravený na rok 2006 pri bežných cenách. Tabuľka 2 uvádza finančný výhľad pre EÚ-25 upravený na rok 2006 pri bežných cenách, vrátane rozpočtových dopadov politického urovnania na Cypre. Tabuľka 3 uvádza ekonomické parametre použité pri vyhotovovaní tejto úpravy. Tie vychádzajú z údajov vypracovaných Eurostatom a z posledných predpovedí, ktoré zostavila Komisia v spolupráci s národnými odborníkmi (predpovede týkajúce sa rozpočtu, jeseň 2004). Číselné údaje a predpovede sú založené na Európskom systéme účtov revidovanom v roku 1995 (ESA 95). 2.1. Úprava výdavkových stropov výdavkových kapitol Úprava sa vypočíta použitím týchto deflátorov na viazané rozpočtové prostriedky vo finančnom výhľade (pri cenách roku 1999): - kumulatívny deflátor 14,87 % na obdobie 2000-2006 pre strop pre výdavkovú kapitolu 1 a pre číselný údaj pre štrukturálne fondy vo výdavkovej kapitole 2, v súlade s bodom 15 medziinštitucionálnej dohody (pevná ročná sadzba 2 %). - deflátor HND v eurách na obdobie 2000-2006 (14,29 %) pre stropy ostatných výdavkových kapitol (aktuálny deflátor). V súlade s bodom 23 písm. a) medziinštitucionálnej dohody zo 6. mája 1999 sa menová rezerva zrušila od roku 2003. S cieľom zabezpečiť súlad s rozpočtovými prostriedkami Kohézneho fondu pre desať nových členských štátov zakotvenými v prístupových zmluvách sa celkový číselný údaj pre Kohézny fond v cenách toku 2006 zaokrúhlil nahor. Pokiaľ ide o platby , úprava je založená na rozpočtových prostriedkoch na platby odhadovaných pre každú výdavkovú kapitolu v čase zostavenia finančného výhľadu (ceny roku 1999). Metóda výpočtu je uvedená v tabuľke: [pic] Rozpočtové prostriedky na platby týkajúce sa desiatich nových členských štátov, ktoré vstúpili do Európskej únie 1. mája 2004, boli pripočítané k rozpočtovým prostriedkom na platby týkajúcim sa pätnástich členov, v cenách roku 1999 a pre každú podkategóriu uvedenej tabuľky. Predbežné celkové údaje na rok 2006 v cenách roku 1999 boli následne upravené v cenách roku 2006 v súlade s príslušným deflátorom: výdavková kapitola 1 a podiel štrukturálnych fondov výdavkovej kapitoly 2 boli upravené pomocou kumulatívneho deflátora 14,87 %; ostatné výdavkové kapitoly alebo výdavky boli upravené pomocou kumulatívneho deflátora 14,29 %. 2.2. Hlavné výsledky technickej úpravy finančného výhľadu na rok 2006 (EÚ-25) Celkový strop rozpočtových prostriedkov na záväzky na rok 2006 dosahuje výšku 123 515 miliónov €, čo zodpovedá 1,12 % HND. Zodpovedajúci celkový strop rozpočtových prostriedkov na platby dosahuje výšku 119 112 miliónov €, t.j. 1,08 % HND. Na základe súčasných ekonomických predpovedí to ponecháva rozdiel pod stropom vlastných zdrojov vo výške 18 059 miliónov € (0,16 % HND pre EÚ-25). Pre roky 2001, 2002, 2003, 2004 a 2005 bola výška rozdielov aktualizovaná na základe predchádzajúcich technických úprav, pričom sa použili najaktuálnejšie odhady HND, aby sa porovnania mohli vykonávať niekoľko rokov. Stropy záväzkov a platieb vyplývajúcich z úprav sa však nemenia. 2.3. Finančný výhľad upravený v cenách roku 2006 vrátane rozpočtových dopadov politického urovnania na Cypre Tabuľka 2 uvádza finančný rámec pre EÚ-25 upravený na rok 2006 pri bežných cenách vrátane rozpočtových dopadov politického urovnania na Cypre. Táto tabuľka bola upravená rovnakým spôsobom ako tabuľka 1 a bude sa uplatňovať v prípade zjednotenia Cypru pred 31. decembrom 2006. 3. INÉ PRVKY SÚVISIACE S VYHOTOVENÍM TECHNICKEJ ÚPRAVY 3.1. Poľnohospodárske usmernenie Poľnohospodárske usmernenie bolo vypočítané v súlade s článkom 3 nového nariadenia Rady o rozpočtovej disciplíne[3] (pozri tabuľku 4 ). Číselné údaje týkajúce sa poplatkov za cukor a izoglukózu, náhrad za potravinovú pomoc a náhrad za cukor AKT sú v tejto fáze založené na predpovediach pre rozpočet na rok 2006. V súlade s nariadením o rozpočtovej disciplíne bude konečná úroveň týchto osobitných položiek v usmernení stanovená po predložení predbežného návrhu rozpočtu na rok 2006. V roku 2006 sa poľnohospodárske usmernenie prechodne odhaduje na 58 634 miliónov €[4]. 3.2. Výdavková kapitola 5 (Administratíva) V prípade výdavkovej kapitoly 5, poznámka pod čiarou k finančnému výhľadu uvádza, že číselné údaje týkajúce sa dôchodkov zahrnuté v rámci stropu tejto výdavkovej kapitoly sa majú vypočítať bez príspevkov zamestnancov do dôchodkového systému, maximálne do výšky 1 100 miliónov € (ceny roku 1999) na obdobie 2000-2006. Ako je uvedené v oznámení Komisie o technickej úprave na rok 2000[5], „pri uplatňovaní stropu výdavkovej kapitoly by sa toto ustanovenie malo vykladať ako zavedenie dvojitého limitu pre sumy odpočítané z výdavkov na dôchodky“: - každý rok, táto suma nesmie prekročiť príspevky zaúčtované v skutočnosti ako rozpočtové príjmy; - celková nahromadená suma odpočtov na obdobie 2000-2006 nesmie prekročiť 1 100 miliónov € pri cenách roku 1999, čo zodpovedá priemeru 157 miliónov € (180 miliónov € pri cenách roku 2006). V minulých rokoch vo finančnom výhľade 2000-2006, opätovný výskyt administratívnych výdavkov spôsobil, že najnižšia hranica bola prijímaná každoročne, aby sa nepoužíval na začiatku obdobia rozdiel, ktorý by neskôr nebol k dispozícii. Pre rok 2006 –posledné roky obdobia– je zostávajúca disponibilná suma, ktorú je možné odpočítať, tiež najnižšou sumou, t.j. najviac 180 miliónov € pri bežných cenách na rok 2006. 3.3. Mimorozpočtové operácie Piaty pododsek bodu 10 medziinštitucionálnej dohody stanovuje, že údaj týkajúci sa operácií, ktoré nie sú zahrnuté vo všeobecnom rozpočte a predvídateľný vývoj rôznych kategórií vlastných zdrojov je treba uviesť v tabuľkách ako indikatívny a aktualizovať každoročne, v čase zostavovania technickej úpravy. Tento údaj, aktualizovaný v súlade s poslednými dostupnými odhadmi, je uvedený v tabuľkách 5.1 až 5.2. Týka sa Európskeho rozvojového fondu (ERF) a štruktúry vlastných zdrojov. ANNEX [pic] [pic] [pic] [pic] [pic] [1] Ú. v. ES C 172, 18.6.1999, s. 1. [2] Ú. v. EÚ L 147, 14.6.2003, s. 31. [3] Ú. v. ES L 224, 29.9.2000, s. 27. Nariadenie Rady č. 2040/2000 z 26. septembra 2000. [4] To ponecháva rozdiel vo výške 6 016 miliónov € vo vzťahu ku všetkým výdavkom, ktoré sú zahrnuté, v súlade s nariadením o rozpočtovej disciplíne, podľa usmernenia (výdavková kapitola 1 a „poľnohospodárske“ výdavky predvstupovej pomoci v rámci výdavkovej kapitoly 7). [5] SEC (1999) 847 konečná verzia, odsek 6.